Europelcs Luxury Concierge Services

Barcelona Gipsy Balkan Orchestra
2018-05-24 22:00 - 2018-05-25 01:00 (Europe/Moscow) | PassPort Κεραμεικός, Κεραμεικού 58, Athens, 104 35, Greece
BARCELONA GIPSY BALKAN ORCHESTRA
Πέμπτη 24 Μαϊου
Μια ονειρεμένη βραδιά με τους BGKO,μια συναυλία-μύηση στο Klezmer, την Jazz Manouche και τη μουσική των Ρομά,
μια πολυπολιτισμική εμπειρία, από τους καλύτερους του είδους,στο PassPort Κεραμεικός – Upstairs!
Τα early birds εισιτήρια εξαντλήθηκαν μέσα σε λίγες μόνο μέρες!

Η Barcelona Gipsy balKan Orchestra γεννήθηκε την άνοιξη του 2012,
όταν 11 μουσικοί μαζεύτηκαν στη Βαρκελώνη να γιορτάσουν τη Διεθνή Μέρα των Ρομά.
Μετά από συναυλίες, μουσικές συναντήσεις και περιοδείες σε 24 χώρες
(ανάμεσά τους σε Ιταλία, Ελλάδα, Μάλτα, Σερβία, Σλοβενία, Γερμανία, Γαλλία και Ισπανία)
η BGKO εξακολουθεί να ανθίζει και να εξελίσσεται.
Και την Πέμπτη 24 Μαϊου, επισκέπτεται για πρώτη φορά την Αθήνα,
ενώ την επόμενη μέρα, Παρασκευή 25/5, εμφανίζονται και στη Θεσσαλονίκη,
στο πλαίσιο της μεγάλης ευρωπαϊκής τους περιοδείας!
Όπως γράφουν και οι ίδιοι, μετά τη σκληρή δουλειά και την πρώτη αναγνώριση, «ανταποκρινόμαστε στην ανάγκη να διευρύνουμε τους καλλιτεχνικούς μας ορίζοντες. Αν και εξαλουθεί να μας ενδιαφέρει πολύ η μουσική Klezmer, επιθυμούμε να αναζητήσουμε πια την έμπνευση στο πλατύτερο φάσμα των μουσικών ειδών. Η μουσική την Βαλκανίων είναι για μας ένα σύνολο από παραδόσεις και πολυεθνικές κουλτούρες που ξεπερνά τους περιορισμούς της Γεωγραφίας, αντλώντας από τις ιστορίες λαών που δεν έχουν ποτέ κατοικήσει σε αυτά τα μέρη: Ασκενάζι και Σεφαραδίτες Εβραίοι, Τσιγγάνοι, Οθωμανοί, Αραβες…
Χωρίς, πλέον, τον κλαρινετίστα μας Robindro Nikolic, συν-ιδρυτή της παλιάς Barcelona Gipsy Klezmer Orchestra, που συνεχίζει στο δικό του, ξεχωριστό μονοπάτι με νέα εγχειρήματα. Θέλουμε να αξιοποιήσουμε αυτήν την ευκαιρία για να εκφράσουμε τον βαθύ θαυμασμό και την ευγνωμοσύνη μας για αυτά τα υπέροχα χρόνια που διδαχτήκαμε από τον Robindro και παίξαμε μουσική μαζί του.»

Puta Volcano
2018-05-25 21:00 - 2018-05-26 02:30 | Temple, Ιάκχου 17, Athens, Greece
ΔΕΛΤΙΟ ΤΥΠΟΥ
Τον άκρως πετυχημένο κύκλο, διάρκειας ενός και κάτι χρόνου από την κυκλοφορία του -δεύτερου σε σειρά- full length album “Harmony of Spheres” και την επιστροφή τους από το πρώτο τους tour εκτός συνόρων λίγες μόλις μέρες πριν, θα γιορτάσουν οι Puta Volcano την Παρασκευή 25 Μαΐου στο Temple, το νεόδμητο και ανερχόμενο “Ναό” της underground Αθηναϊκής μουσικής σκηνής, έχοντας μαζί τους εκλεκτούς καλεσμένους.
Μετρώντας ήδη εφτά χρόνια παρουσίας στο χώρο της ευρύτερης Ελληνικής rock σκηνής, ένα EP (σε παραγωγή του διεθνούς φήμης, θρυλικού και προσφάτως αποθανόντος, Chris Tsangarides) και δύο full length κυκλοφορίες, οι Puta Volcano διευρύνουν το ακροατήριο και τους μουσικούς τους ορίζοντες με σταθερά βήματα, εμπλουτίζοντας διαρκώς τον ήχο τους με ετερόκλητα και άκρως ενδιαφέροντα στοιχεία, αποτίοντας πάντα φόρο τιμής στις desert rock και Seattle ‘90s επιρροές με τις οποίες ανετράφησαν, και διαμορφώνοντας έτσι το “volcanic rock” προσωπικό τους στίγμα, με όχημα τις υπνωτιστικές γκρούβες και τα συμπαγή και δεμένα παιξίματά τους.
Το πρόσφατο “Harmony of Spheres”, αυτόν τον πρώτο του χρόνο “ταξίδεψε” τόσο εντός, όσο και (κυρίως) εκτός συνόρων, αποσπώντας θετικότατες κριτικές και σχόλια από κοινό και μουσικό τύπο, γεγονός που οδήγησε αναπόφευκτα στη γρήγορη εξάντληση του πρώτου vinyl pressing, με την ανακοίνωση του repressing να αναμένεται από μέρα σε μέρα! Την κυκλοφορία ακολούθησαν συναυλίες σε όλη την Ελλάδα και τα σημαντικότερα εγχώρια φεστιβάλ, ενώ η μπάντα επίκειται -ως προαναφέρθηκε- τον Μάιο να αναχωρήσει, συνοδεία των Purple Dino, για την πρώτη τους mini Ευρωπαϊκή περιοδεία με εμφανίσεις σε Αυστρία, Ρουμανία, Ουγγαρία, Σερβία & Βουλγαρία.
Ακούστε το “Harmony of Spheres” εδώ: http://radi.al/HarmonyOfSpheres
Στο stage οι Black Hat Bones είναι αδάμαστοι!
Ξακουστό για τις ζωντανές εμφανίσεις του και τις τεράστιες ποσότητες ενέργειας που αυτές εκκρίνουν, το κουαρτέτο από τη Σπάρτη έχει καταφέρει όχι απλά να αποτελεί μια υπολογίσιμη συναυλιακή δύναμη, αλλά να είναι ξακουστό ως “το live act που οπωσδήποτε πρέπει να δεις”. “Οι συναυλίες έχουν να κάνουν κυρίως με την ενέργεια που καταθέτουμε και εισπράττουμε. Κάθε φορά είναι σαν τη πρώτη φορά, με το ίδιο άγχος, τον ίδιο ιδρώτα, τις ίδιες σκέψεις. Είναι κάτι εθιστικό, είναι η επιτομή του rock’n’roll. Το γουστάρουμε και δηλώνουμε ένοχοι για αυτό σε βαθμό κακουργήματος.” λένε οι ίδιοι.
Με αισθητική και νοοτροπία ριζωμένη σε αυτό που λέμε “rock’n’roll οικογένεια”, οι Black Hat Bones καταφέρνουν αυτά τα ουκ ολίγα χρόνια ύπαρξής τους να μας προσφέρουν με τρόπο αξιοθαύμαστα τίμιο, το αγαθό που ακούει στο όνομα “rock”. “Οι Black Hat Bones πάνω απ’ όλα είναι παρέα, οικογένεια, ο προσωπικός μας ψυχολόγος, ένα μέρος του ίδιου μας του εαυτόυ. Δεν είναι άλλωστε τυχαίο πως οι περισσότερες ιστορίες που ο καθένας μας έχει να πει για τη ζωή του περιέχουν μέσα αυτές τις τρεις λεξούλες που άλλαξαν τον τρόπο που λειτουργούμε και σκεφτόμαστε.” δηλώνουν.
Με πρόσφατη κυκλοφορία τους το EP “The Ghost Bites Back“ νωρίτερα μέσα στο έτος, οι local rock’n’roll heroes Black Hat Bones ανεβαίνουν στη σκηνή του Temple, για να μοιραστούν -όπως πάντα κάνουν- αξέχαστες μουσικές -κι όχι μόνο- στιγμές με φίλους, γνωστούς, συνοδοιπόρους και ακολούθους!

Barcelona Gipsy Balkan Orchestra
2018-05-25 21:00 - 23:30 | WE, Πολυχώρος Πολιτισμού & Αθλητισμού – Θεσσαλονίκη, 3is Septemvriou 3, Thessaloniki, 546 36, Greece
Η Barcelona Gipsy balKan Orchestra δημιουργήθηκε την άνοιξη του 2012, όταν έντεκα μουσικοί μαζεύτηκαν στη Βαρκελώνη να γιορτάσουν τη Διεθνή Μέρα των Ρομά. Μετά από συναυλίες, μουσικές συναντήσεις και περιοδείες σε 21 χώρες, όπως Ιταλία, Ελλάδα, Μάλτα, Σερβία, Σλοβενία, Γερμανία, Γαλλία και Ισπανία, η BGKO εξακολουθεί να ανθίζει και να εξελίσσεται.
